Kísztő ének
A kísztő úrfi éneke:
1.	
Úri nemzet eredete,
Deli, jeles, ép termete,
Gyöngyös, köves, szép ruhája,
Ruhájánál szebb arcája:
 	De mit használ, ha hamis?
2.	
Szeme kökény, csillag fénye,
Ámor csoda építménye,
Tüzet lobbant pillantása,
Mint az egek villámlása;
 	De mit használ, ha hamis?
3.	
Alabastrom fehér nyaka,
Piros rózsát nyit ajaka,
Sima márvány piciny álla,
Tiszta hónál tisztább válla;
 	De mit használ, ha hamis?
4.	
Pindus hegyén szebb verseket
Nem mondanak énekeket,
Mint mikor ő torkát nyitja,
És hárfáját megindítja:
 	De mit használ, ha hamis?
5.	
Szép, mikor varr, szép, mikor ír,
Szép, ha nevet, szép, mikor sír:
Szép, mikor ül, szép, mikor áll,
Jól hajt térdet, cifrán sétál;
 	De mit használ, ha hamis?
6.	
Tréfás, nyájas, hízelkedő,
Bátor, vidám, kedveskedő:
Sokkal biztat mosolygása,
Teljes tárház ajánlása:
 	De mit használ, ha hamis?
Versek